stanford-oval/wikipedia huggingface dataset:
משרד האו"ם לתיאום עניינים הומניטריים

| --- | --- |

 פעילות:  תיאום מענה חירום להצלת חיים ולהגנה על בני אדם במשברים הומניטריים.
 תקופת הפעילות:  1991–הווה (כ־33 שנים) 
 www.unocha.org
 
משרד האו"ם לתיאום עניינים הומניטריים (באנגלית: United Nations Office for the Coordination of Humanitarian Affairs, בראשי תיבות: OCHA) הוא סוכנות של האומות המאוחדות האחראית לסיוע הומניטרי באזורי מצוקה בעולם. המשרד הוקם בדצמבר 1991 בהחלטת העצרת הכללית של האומות המאוחדות. גוף זה נועד לחזק ולרכז את תגובת האו"ם במצבי חירום ואסונות טבע. מיולי 2021 בראש המשרד עומד מרטין גריפית'ס.
המשרד מיזג לתוכו ארגונים מוקדמים יותר של האו"ם שעסקו בנושאים הומניטריים - המחלקה לעניינים הומניטריים (DHA) ומשרד הסעד לנפגעי אסונות (UNDRC) - למשרד מאוחד בעל מעמד משקיף בקבוצת הפיתוח של האו"ם.
המשרד מספק מגוון שירותים המאפשרים תגובה יעילה במקרים של אסון הומניטרי. הוא מתאם תגובה הומניטרית, ועוסק בהסברה הומניטרית וניטור מימון הומניטרי.
משרדים אזוריים של הארגון נמצאים בכל היבשות, ובין השאר בערים: פנמה סיטי, דקר, קהיר, יוהנסבורג, בנגקוק, וירושלים.
וכן במדינות: אפגניסטן, הרפובליקה המרכז-אפריקאית, צ'אד, קולומביה, הרפובליקה הדמוקרטית של קונגו, אתיופיה, חוף השנהב, סרי לנקה, סודאן (כולל משרד בג'ובה, דרום סודאן), סוריה וזימבבואה.
צוותי ליווי ותמיכה יושבים בניו יורק ובז'נבה. צוות הארגון מונה כ-1,900 עובדים.
הסניף הפלסטיני

בשנת 2002 הוקמה שלוחה של הארגון כדי לטפל באוכלוסייה הפלסטינית, והיא מכונה "משרד האו״ם לתיאום עניינים הומניטריים בשטח הפלסטיני הכבוש". השלוחה פעילה בירושלים ובשטחי הרשות הפלסטינית במטרה, כעולה מפרסומיו, לתאם את המאמצים הבינלאומיים למניעת פגיעה במצב ההומניטרי בשטח זה.
מרכזו של שלוחה זו בירושלים ויש לו סניפים בערים שכם, רמאללה, חברון ועזה.
הערות שוליים

↑  לפי אתר הבית של הסניף
↑  בשטח ההפקר, בשדרות בר-לב, סמוך לכיכר פיקוד מרכז
| --- | --- |
בקרת זהויות :  NLI: 987007370488105171  GND: 10005600-3  ISNI: 0000 0004 0527 5935  LCCN: no98078420  NKC: ko2006359182  NLA: 49784608  NLG: 117112  VIAF: 262911522   WorldCat (עם VIAF): 262911522
משך חכמה

| --- | --- |

 מידע כללי
 מאת:  הרב מאיר שמחה הכהן מדווינסק
 שפת המקור:  עברית 
 סוגה:  עיון
 הוצאה
 הוצאה:  דפוס א' לעווין ריגה
 תאריך הוצאה:  תרפ"ז (1927)
 מספר עמודים:  427
 קישורים חיצוניים
 ויקיטקסט:  משך חכמה
 היברובוקס:  14061
 הספרייה הלאומית:  001971607
 
ספר משך חכמה הוא פירוש על התורה בדרך פשוטו של מקרא שחיבר הרב מאיר שמחה הכהן מדווינסק.
על הספר

הרב מאיר שמחה כתב את הספר בגיל 17, והיה זה הספר הראשון שכתב. אולם אף על פי שהספר היה כתוב, הוא לא הוציא אותו לאור בגלל עצה שנתן לו סבו, שאם יוציא בתחילה את ספרו על התורה יתפרסם שמו כדרשן בלבד, ולכן הוציא תחילה את ספרו הלמדני אור שמח.
המחבר ייחס חשיבות רבה לספרו "משך חכמה" והיה אומר: "את ה'אור שמח' הייתי יכול לחבר גם עכשיו לעת זקנותי, אבל את ה'משך חכמה' הייתי יכול לחבר רק בצעירותי".
על שמו נקרא הרחוב "משך חכמה" במודיעין עילית.
על הספר > הוצאת הספר

הספר יצא לאור כשנה לאחר פטירת המחבר בדפוס א' לעווין בריגה בשנת תרפ"ז (1927) בידי אב בית הדין של ריגה הרב מנחם מנדל זק.
תוכן הספר

הספר הוא פירוש לרוב בדרך פשוטו של מקרא, והעיקרון הוא לקרב את עניין הכתובים אל השכל הפשוט. לכן הוא מרבה לתת טעמים למה שמסופר בתורה.
הוא מזכיר בספרו, מלבד ספרי התלמוד ונושאי כליהם, גם את הגאונים, הראשונים וכן אחרונים דוגמת החתם סופר ונודע ביהודה, ואף ספרי קבלה כמו ספר הזוהר וספר יצירה.
לקריאה נוספת

יונה בן-ששון, מערכות האלוקות ומעגלות עולם נברא במשנתו העיונית של בעל "משך חכמה" : התאולוגיה והמטפיזיקה של ר’ מאיר שמחה הכהן, אשל באר-שבע ב' (1981), עמ' 355–378.
עוזי קלכהיים, כלל ישראל והלכות ציבור במשנתו של הגאון ר’ מאיר שמחה הכהן מדווינסק על פי ספרו "משך חכמה", מנחה לאי"ש (תשנ"א), עמ' 323–336.
הרב יהודה קופרמן, מבוא לספר משך חכמה על התורה.
יונה בן ששון, משנתו העיונית של בעל משך חכמה, מכללת ליפשיץ, תשנ"ו.
נפתלי רוטנברג, מלך, ראשי-עם ושבטי ישראל: שוויון בפני החוק בפירושו של בעל המשך חכמה, בתוך: הוגים בפרשה, ידיעות ספרים 2005, עמ' 638–645.
הערות שוליים

↑  רבי מאיר שמחה הכהן מדווינסק, באתר האנציקלומדיה להנצחת צדיקים
1 2  רבינר, זאב אריה בן בנימין בינוש, רבינו מאיר שמחה הכהן, תשכ"ז (1967)
| --- | --- |
בקרת זהויות :  NLI: 987007503157705171  VIAF: 315206477   WorldCat (עם VIAF): 315206477
סאן-יונג אליס צ'אנג

| --- | --- |

 לידה:  24 במרץ 1948 (בת 76) שיאן, הרפובליקה העממית של סין 
 ענף מדעי:  מתמטיקה 
 מקום לימודים:  האוניברסיטה הלאומית של טאיוואן  אוניברסיטת קליפורניה בברקלי 
 מנחה לדוקטורט:  דונלד סרסון 
 מוסדות:  אוניברסיטת קליפורניה בלוס אנג'לס  אוניברסיטת פרינסטון  אוניברסיטת מדינת ניו יורק בבאפלו 
 תלמידי דוקטורט:  Kathleen Adebola Okikiolu, Szu-Yu Chen, Maria del Mar González Nogueras, Matthew John Gursky, Edward M. Fan, Jun Kitagawa, Yi Wang, Ruobing Zhang, Hao Fang, Kai-Ching Lin, Jie Qing, Caitlin Yih Wang, Caroline Perkins Sweezy, Tien-Lun Soong, Albert Yin-Bon Ku, Charles Nelson Moore, Nicholas Reichert 
 פרסים והוקרה:  מלגת גוגנהיים (1998)  עמית האיגוד לנשים במתמטיקה (2019)  פרס רות ליטל סאטר (1995)  עמית האגודה האמריקאית למתמטיקה (2016) 
 בן או בת זוג:  Paul C. Yang 
 
סאן-יונג אליס צ'אנג (בסינית: 張聖容, באנגלית: Sun-Yung Alice Chang, נולדה ב-24 במרץ 1948) היא מתמטיקאית טאיוואנית-אמריקאית, פרופסור למתמטיקה באוניברסיטת פרינסטון, המתמחה באנליזה הרמונית, במשוואות דיפרנציאליות חלקיות ובגאומטריה דיפרנציאלית. בשנת 1995 זכתה בפרס רות ליטל סאטר במתמטיקה, "על תרומתה העמוקה לחקר משוואות דיפרנציאליות חלקיות על מטריקה רימנית ובמיוחד על עבודתה על בעיות קיצון בגאומטריה ספקטרלית וקומפקטיות של מטריקות איזוספקטראליות במחלקות קונפורמיות קבועות על "3-יריעה" (מרחב תלת־ממדי)".
קורות חיים

צ'אנג נולדה ב–1948 בעיר שיאן שבסין, אך בשל עליית הקומוניסטים בסין היבשתית עברה משפחתה לטאיוואן, שם גדלה, התחנכה וסיימה את לימודיה בבית הספר. למדה באוניברסיטה הלאומית של טאיוואן (אנ'), ושם קיבלה ב–1970 תואר ראשון במדעים מדויקים. עברה לארצות הברית כדי ללמוד לתואר שני. ב–1974 הוענק לה תואר דוקטור מאוניברסיטת קליפורניה בברקלי. עבודת הגמר שלה, אותה כתבה בהנחיית דונלד סרסון (אנ'), עסקה בבעיות באנליזה קלאסית, בכלל, ובחקר ההתנהגות של פונקציות הולומורפיות, בפרט.
צ'אנג נשואה לפול יאנג, פרופסור למתמטיקה בפרינסטון, עימו היא משתפת פעולה גם במחקר המתמטי. לבני הזוג שני ילדים – בת ובן. בזמנה הפנוי נהנית צ'אנג לקרוא רומנים, לטייל ולהאזין למוזיקה.
קריירה

לאחר קבלת הדוקטורט לימדה באוניברסיטת באפלו, והייתה מרצה בכירה באוניברסיטת מרילנד ובאוניברסיטת קליפורניה בלוס אנג'לס, שם גם מונתה לפרופסורית מן המניין בשנת 1980. במהלך השנים 1988–1989 הייתה פרופסורית מן המניין גם באוניברסיטת קליפורניה בברקלי. בשנת 1998 מונתה לפרופסורית מן המניין באוניברסיטת פרינסטון.
עבודותיה של צ'אנג זכו לשבחים רבים לאורך השנים. בשנת 1979 זכתה במלגת אלפרד פ. סלואן (אנ'), ובשנת 1999 זכתה במלגת גוגנהיים. כיהנה כסגנית נשיא האגודה האמריקאית למתמטיקה בשנים 1989 עד 1991. הוזמנה לנאום בקונגרס הבינלאומי של המתמטיקאים בברקלי בשנת 1986, ובבייג'ינג בשנת 2002. בשנת 2001 היא נאמה במסגרת סדרת ההרצאות Emmy Noether Lecture (אנ'). היא חברה באקדמיה הלאומית האמריקאית למדעים. זכתה בפרס רות ליטל סאטר במתמטיקה לשנת 1995. הפרס מוענק מדי שנתיים לאישה שתרמה תרומה יוצאת דופן לחקר המתמטיקה בחמש השנים הקודמות
באוניברסיטת פרינסטון שימשה צ'אנג כמנהלת לימודי תואר שני במחלקה למתמטיקה (אנ') בשנים 2002 עד 2004. היא גם חברה בחוג נתר (Noetherian Ring), ארגון סטודנטיות למתמטיקה, פוסט-דוקטורנטיות ופרופסוריות, המספק תמיכה ועידוד לנשים בתחום.
קריירה > פעילות מחקרית

בתחילת דרכה האקדמית התמקדה צ'אנג באנליזה הרמונית קלאסית; החל מעבודת הדוקטורט שלה עסקה ב"בעיית דגלאס" מסוף שנות ה–60, העוסקת בהתנהגות הגבולית של פונקציות אנליטיות חסומות בדיסק היחידה. באחד המאמרים הראשונים שלה, "אפיון של תת-אלגבראות דגלאס", סיפקה מפתח לפתרון הבעיה, שלימים הפך חלק ממשפט צ'אנג-מארשל. בעשור שלאחר מכן המשיכה צ'אנג לקדם את התורה של אלגבראות של פונקציות ופרסמה מספר מאמרים.
באמצע שנות ה–80 שינה המחקר של צ'אנג כיוון והיא החלה להתמקד בבעיות המושפעות מהגאומטריה. היא השתמשה במשוואות דיפרנציאליות חלקיות כדי לפתור בעיות בגאומטריה דיפרנציאלית, ותרמה לתחום של אנליזה גאומטרית. באופן ספציפי, התמקדה צ'אנג בחקר הפונקציות האקסטרמליות של אי-שוויונות סובולב. פונקציות אלה משחקות תפקיד חשוב בחקר תופעת הפיצוץ במספר בעיות בגאומטריה. צ'אנג פתרה את המשוואה הדיפרנציאלית החלקית של עקמומיות גאוס על הספירה על ידי חקר הפונקציות האקסטרמליות. היא יישמה שיטה זו גם בגאומטריה קונפורמית עבור בעיית הקומפקטיות האיזוספקטרית ב – 3-manifolds. כאמור, בשנת 1995 זכתה בפרס רות ליטל סאטר על פועלה בתחום.
במאה ה-21 עסקה צ'אנג בתחום של גאומטריה קונפורמית, המערב משוואות דיפרנציאליות חלקיות גאומטריות, ופיתחה שיטה חדשה המערבת אינווריאנטים קונפורמיים מסדר גבוה כדי לחקור את המבנה הקונפורמי של יריעות. אחת העבודות הבולטות שלה בתחום זה הייתה הכללת משפט האחידות הקלאסי ממשטחים קומפקטיים למחלקה של מרחבים בעלי ארבעה ממדים, לפי הסימן של מספר מידות גאומטריות שהן אינווריאנטיות-קונפורמית. בעיה זו קשורה לבעיות בתורת השדות הקונפורמית בפיזיקה מתמטית.
הערות שוליים

↑  Sun-Yung Alice Chang, Princeton University
1 2 3  Sun-Yung Alice Chang - Biography, Maths History
1 2 3  Sun-Yung Alice Chang | Princeton University Admission, Princeton University
1 2  Y K Leong, An Interview with
Sun-Yung Alice Chang, Asia Pacific Mathematics Newsletter
↑  Gursky, Matthew J.; Wang, Yi, Sun-Yung Alice Chang
and Geometric Analysis, Notices of the American Mathematical Society
↑  Sun-Yung Alice Chang, National Academy of Sciences
| --- | --- |
בקרת זהויות :  NLI: 987007459491005171  BIBSYS: 3036014  BnF: cb16569827h (data)  CiNii: DA13627991  GND: 106934401X  ISNI: 0000 0001 1475 4469  LCCN: n2002017937  MGP: 32481  ORCID: 0000-0003-1790-712X  RERO: 02-A009019483  SUDOC: 092286895  VIAF: 77398807   WorldCat (עם VIAF): 77398807 
סאן-יונג אליס צ'אנג, 1989
נשים (כתב עת)

| --- | --- |

שער הגיליון הראשון
 תדירות:  חצי שנתון
 סוגה:  כתב עת אקדמי
 מו"ל:  הוצאת אוניברסיטת אינדיאנה
 מייסד:  מכון הדסה-ברנדייס של אוניברסיטת ברנדייס ומכון שכטר למדעי היהדות
 עורך ראשי:  דבורה גרנימן
 תאריכי הופעה:  1998–הווה (כ־26 שנים)
 שפה:  אנגלית
 מדינה:  ארצות הברית, ישראל 
 ISSN:  0793-8934, 1565-5288
 www.brandeis.edu/hbi/publications/nashim.html
 
נשים (באנגלית: Nashim) הוא כתב עת מדעי בין-תחומי היוצא לאור מדי חצי שנה על ידי הוצאת אוניברסיטת אינדיאנה, כמיזם משותף של מכון הדסה-ברנדייס של אוניברסיטת ברנדייס ומכון שכטר למדעי היהדות, ועוסק בלימודי נשים ומגדר ביהדות.
היסטוריה

כתב העת החל לצאת לאור בשנת 1998, והוא כולל מאמרים בנושאי ספרות, סוציולוגיה, אנתרופולוגיה, ארכאולוגיה, תאולוגיה, הגות עכשווית, אמנויות ועוד. כל גיליון של כתב העת מתמקד בנושא מסוים. דוגמאות לנושאים שהוקדשו להם גיליונות: פרשנויות פמיניסטיות של ספרות רבנית; מגדר, מזון והישרדות; נשים, מלחמה ושלום בהקשרים יהודיים ומזרח תיכוניים.
עורכת כתב העת מאז גיליונו הראשון היא דבורה גרנימן. בנוסף, לכל גיליון יש עורך יועץ, מומחה לנושא הגיליון. עם העורכים היועצים נמנו אליס שלוי (גיליון 6, על נשים, מלחמה ושלום), גרשון בקון (גיליון 7, על אוטוביוגרפיות וממוארים), ניצה דרויאן (גיליון 11, על נשים ביהדות תימן), סלביה פוגל-ביזאוי (גיליון 13, על נשים יהודיות בכלכלה), טובה הרטמן (גיליון 17, על מיניות בהקשרים יהודיים), דוד גולינקין (גיליון 21, על נשים בספרות השו"ת), דליה עופר (גיליון 27, על מגדר והשואה) ועוד.
נדיב אבידן

| --- | --- |

נדיב אבידן בכנס ה"הגיונריה" הראשון, 20 בדצמבר 2006
 לידה:  30 ביולי 1936 תל-אביב, פלשתינה (א"י) 
 פטירה:  11 ביוני 2009 (בגיל 72) תל אביב-יפו, ישראל 
 שם לידה:  נדיב מוריץ 
 מדינה:  ישראל 
 מקום קבורה:  גבעת השלושה 
 מספר צאצאים:  1 
 
נדיב אבידן (30 ביולי 1936 - 11 ביוני 2009) היה מחבר תשבצי היגיון ישראלי.
קורות חייו

נדיב אבידן נולד בשם נדיב מוריץ בתל אביב, אח לדוד אבידן. אביו החליף את שם משפחתו ממוריץ לאבידן (ראשי תיבות של אבי דוד ונדיב) ובכך הפך את שמו של נדיב אבידן לפלינדרום (בעברית, באנגלית, בערבית וברוסית).
אבידן היה מורה למתמטיקה ומחנך, ובתחילת שנות ה-80 של המאה העשרים החל לפרסם תשבצי היגיון, בשבועונים "כותרת ראשית" ו"העולם הזה". בשנת 1983 עבר לפרסם תשבץ היגיון שבועי במוסף "7 ימים" של "ידיעות אחרונות", והתמיד בכך במשך 26 שנה, עד לפטירתו. תשבציו ב"7 ימים" התפרסמו בתבנית קבועה, שנחרתה בזכרונם של הפותרים הקבועים. בנוסף לתשבצים פרסם לעיתים גם חידות ב"7 ימים".
אבידן נמנה עם צוות הכותבים של השעשועון "צא מזה" ושל חידונים נוספים ברדיו ובטלוויזיה.
הגדרותיו התאפיינו בדיוק רב, לדוגמה:
הגדרה בתשבץ מספר 1,328, שפורסם יום לאחר פטירתו של אבידן: "בגליל העליון הוא שוב הורג את המנגינה (4,3)". פתרון: "נחל חצור" (שנקרא הפוך: רוצח לחן").
הגדרה בתשבץ ה-1,000 שפרסם ב"7 ימים": "מה חוגגים סופר, פילוסוף ומחבר התשבץ? (7)". פתרון: "מילניום" - מילן הוא סופר, יוּם הוא פילוסוף, ומחבר התשבץ חגג מילניום בתשבצו זה.
נדיב אבידן נפטר בגיל 72 בתל אביב ב-11 ביוני 2009, ונטמן בבית הקברות גבעת השלושה. הותיר אחריו בן יחיד.
לקריאה נוספת

דקל בנו, "הגדול מכולם, תרתי משמע", "ידיעות אחרונות", 19 ביוני 2009.
נדז'דה פידי הופמן

| --- | --- |

 לידה:  19 במאי 1911 טומסק, האימפריה הרוסית 
 פטירה:  21 במאי 1938 (בגיל 27) טאלין, אסטוניה 
 מדינה:  אסטוניה, האימפריה הרוסית 
 פרופיל ב-IMDb
 
נדז'דה פידי הופמן (באסטונית: Nadežda Peedi-Hoffmann; ‏19 במאי 1911 – 21 במאי 1938) הייתה שחקנית אסטונית.
ביוגרפיה

פידי הופמן נולדה בטומסק שבסיביר לזוג הורים אסטונים שעבדו בעיר, דודתה, אחות אמה הייתה רעייתו של ראש ממשלת אסטוניה קונסטנטין פטס, לאחר מהפכת אוקטובר הוריה נפרדו והיא חזרה לאסטוניה עם אמה.
מגיל צעיר התעניינה במוזיקה ולמדה בסטודיו של הרקדנית גרד נגו (Gerd Neggo).
בשנת 1932 הוכתרה למיס אסטוניה בטקס שנערך באולם קונצרטים בטאלין ובכך גברה על 32 מועמדות נוספות, היא גם ייצגה את אסטוניה בתחרות מיס תבל שנערכה בבלגיה.
עקב זכייתה בתואר היא נבחרה לשחק את התפקיד הראשי בסרט "Päikese lapsed", אחד הסרטים הראשונים שנעשו בהיסטוריה של אסטוניה.
היא שימשה תקופה מסוימת כמוזה של הסופר האסטוני אוגוסט אל (August Alle).
נפטרה ב-21 במאי 1938 בהיותה בת 27.
הערות שוליים

↑  OKIA, Kuidas tehti filmitähti, Sirp (באסטונית)
ניקי קרוס

| --- | --- |

קרוס, אפריל 2018
 לידה:  21 באפריל 1989 (בת 35) גלאזגו, סקוטלנד
 שם במה:  ניקי קרוס ניקי A.S.H.
 משקל:  54 ק"ג
 גובה:  1.55 מטר
 מקום מגורים:  אורלנדו, פלורידה, ארצות הברית
 לאום:  סקוטי
 קריירה מקצוענית:  20 בספטמבר 2008 – הווה (16 שנים)
 מאמנים:  פין באלור קיליאן דיין רובי ברוקסייד
 ליגות:  WWE
ניקולה גלנקרוס (באנגלית: Nicola Glencross; נולדה ב-21 באפריל 1989 בסקוטלנד), הידועה יותר בשם הבמה שלה, ניקי קרוס היא מתאבקת סקוטית, המופיעה בארגון ההיאבקות WWE, בתוכנית הדגל Raw.
החיים שלפני

ניקולה התחילה לצפות באירועי היאבקות מקצועיים בגיל 10. היא בוגרת תואר ראשון בהיסטוריה באוניברסיטת סקוטלנד ויש לה תעודת מאמנת כושר.
קריירת היאבקות מקצועית > ארגונים עצמאיים (2008–2015)

קרוס החלה להתאמן בארגון סקוטי SWA וערכה את הופעת הבכורה שלה בעבור הארגון בספטמבר 2008 בשם ניקי קרוס. לאחר מכן החלה לעבוד עבור ארגונים עצמאיים מאנגליה כמו ICW שבו היא ערכה את הבכורה בפברואר 2010 והארגון Pro-Wrestling: EVE שבו זכתה באליפות הארגון שלוש פעמים. בשנת 2013 היא השתתפה בסיור ביפן ובאותה שנה התאבקה בעבור ארגוני היאבקות נשים בלבד. כמו כן, ניקי התאבקה תחת ארגונים כמו GFW, AIW, WXA ועוד.
קריירת היאבקות מקצועית > TNA‏ (2014)

קרוס לקחה חלק בתחרות British Boot Camp 2 של הארגון המוביל TNA באוקטובר 2014, כמו כן, היא העפילה לגמר התחרות, אך לא הצליחה לזכות בו.
קריירת היאבקות מקצועית > WWE > SAnitY‏ (2016–2018)

קרוס קיבלה הזמנה למבחנים של הארגון המוביל בארצות הברית, ה-WWE, בסתיו של שנת 2015 בלונדון. באפריל 2016 היא הוכרזה כאחת מעשרת המוחתמים לארגון, והחלה להתאמן במתקן האימונים באורלנדו, פלורידה. היא ערכה את הופעת הבכורה שלה בזירה ב-22 באפריל בליגת הפיתוח NXT. את ההופעה הראשונה שלה ששודרה בטלוויזיה ערכה ב-17 באוגוסט בפרק של NXT, כאשר היא משתתפת בקרב 3 על 3.
באמצע אוקטובר בפרק של NXT, קרוס הופיעה לראשונה כדמות הרעה בזירה, המכונה בעגה המקצועית "היל", כאשר היא נחשפה שהיא חלק מהצוות SAnitY, יחד עם אלכסנדר וולף, סאוייר פלטון ואריק יאנג. היא ויאנג ליוו לזירה את השניים האחרים לניצחונם הראשון נגד בובי רוד וטיי דילינג'ר בסיבוב הראשון במסגרת טורניר הזוגות לזכר דאסטי רודס. שבוע לאחר מכן, קרוס השיגה את ניצחון הבכורה, למרות זאת, החלטת השופט הייתה להפוך את תוצאת הקרב משום שקרוס תקפה באכזריות לאחר הקרב את יריבתה. ב-11 בינואר 2017 בפרק של NXT, קרוס באה לעזרתה של אלופת הנשים, אסקה, אחרי שהותקפה על ידי פייטון רויס ובילי קיי ולאחר מכן תקפה את אסקה, מה שהוביל לקרב בין ארבעתן על אליפות הנשים באירוע NXT TakeOver: San Antonio, קרב שבו קרוס לא הצליחה לזכות בתואר.
ב-3 במאי בפרק של NXT, קרוס התחרתה בבאטל רויאל שקבע את הטוענת מספר אחת לאליפות של אסקה. קרוס, רובי ריוט ואמבר מון היו שלוש המתאבקות האחרונות בזירה, עד שאסקה הגיעה ותקפה את כולם, מה שגרם לקרב להיפסק מיידית. כתוצאה מכך, כל ארבע המתמודדות יתחרו בקרב מרובע על האליפות באירוע NXT TakeOver: Chicago. בכל אופן, אמבר מון ספגה פציעה והוכרחה לוותר על השתתפותה בקרב ועקב כך הקרב הפך לקרב משולש, שאותו קרוס הפסידה. ב-14 ביוני אסקה הגנה על התואר שוב בקרב משולש נגד אותן מתאבקות רק שהפעם סוג הקרב היה הדחות, רובי ריוט הייתה הראשונה שהודחה, לאחר מכן קרב זה נקבע ללא הכרעה כי קרוס ואסקה התקיפו אחת את השנייה בכל מקום מחוץ לזירה עד שלא יכלו להמשיך. סיום זה הוביל לקרב "האחרונה שעומדת" על האליפות שבועיים לאחר מכן, כאשר שוב קרוס היא זאת שמפסידה ולא מצליחה לזכות בתואר. ב-19 באוגוסט באירוע NXT TakeOver: Brooklyn III, קרוס ליוותה ועזרה לחבריה לקבוצת SAnitY לזכות באליפות הזוגות של NXT. ב-11 באוקטובר קרוס השתתפה בקרב משולש נגד פייטון רויס וליב מורגן שקבע את אחת המשתתפות בקרב המרובע על אליפות הנשים הפנויה שיתרחש באירוע NXT TakeOver: WarGames. קרוס לא הצליחה לנצח בקרב הודות להפרעתה של טיינרה קונטי, לעומת זאת שבועיים לאחר מכן קרוס השתתפה בבאטל רויאל שקבע את המשתתפת האחרונה בקרב המרובע. בקרב זה קרוס זכתה והפכה למשתתפת הרביעית בקרב המרובע אשר יקבע את אלופת הנשים החדשה. בקרב המרובע קרוס הוצמדה לניצחון של אמבר מון אשר זכתה בתואר.
קריירת היאבקות מקצועית > WWE > תחרות יחידנית (2018–2019)

במהלך חודש בפברואר ניצחה קרוס את לייסי אוואנס וונסה בורן. ב-30 במאי קרוס תקפה את שיינה בייזלר לאחר הקרב שלה מול דקוטה קאי, ואף העמידה פנים שהיא אלופת הנשים לאחר ש"הצמידה" את בייזלר לספירת שלוש של השופטת, קאי. באירוע NXT TakeOver: Chicago II, שנערך ב-16 ביוני, קרוס הפסידה כתוצאה מהכנעה טכנית בקרב על אליפות הנשים נגד האלופה, בייזלר. ב-8 באוגוסט קרוס גברה על אמבר נובה. ב-12 בספטמבר, קרוס התחרתה מול ביאנקה בלאייר בקרב המרכזי של התוכנית, שנגמר בספירת חוץ כפולה. בתוכניות שבאו לאחר מכן, קרוס הייתה מעורבת בעלילת התקיפה של אליסטר בלאק, כשהיא טענה שהיא הייתה על גג הבניין באותו הזמן וידעה מי היה התוקף המסתורי אשר תקף את בלאק במגרש החניה. ב-31 באוקטובר, במה שהיה נראה כקרב האחרון של קרוס ב-NXT, היא ניצחה את מרסדס מרטינז. ב-21 בנובמבר, קרוס גברה על קנדיס לאריי במסגרת הקרב המרכזי של התוכנית. ב-9 בינואר 2019, קרוס הפסידה לביאנקה בלאייר, במה שסימל גם את הקרב האחרון של קרוס ב-NXT וגם את סוף הפיוד ביניהן. ב-16 באפריל, קרוס הועברה לתוכנית סמאקדאון כחלק מהסופרסטאר שייק-אפ. ב-24 באפריל במסגרת הפרק Women Collide של האירוע Worlds Collide, קרוס כשלה בניסיונה לזכות באליפות הנשים של NXT UK לאחר שהפסידה לטוני סטורם בקרב משולש, שכלל בנוסף את ביאנקה בלאייר. ב-6 בנובמבר, קרוס ערכה את הופעת הבכורה שלה ברוסטר הראשי בתוכנית סמאקדאון לאחר שנענתה לאתגר שהציבה אלופת הנשים של סמאקדאון, בקי לינץ'. בקרב זה, קרוס נוצחה על ידי לינץ'. ב-14 בינואר 2019, קרוס ערכה את קרב הבכורה שלה בתוכנית Raw בקרב שלוש נגד שלוש לצד ביילי ונטליה נגד ה-Riott Squad (ליב מורגן, רובי ריוט ושרה לוגאן), שבו קבוצתן של קרוס, ביילי ונטליה ניצחו. באירוע הרויאל ראמבל, שנערך ב-27 בינואר, קרוס התחרתה בקרב הרויאל ראמבל המסורתי, כשנכנסה לקרב כמספר השמיני, אך הודחה על ידי The IIconics (בילי קיי ופייטון רויס). ב-4 בפברואר בתוכנית Raw, קרוס ואלישיה פוקס הפסידו לביילי וסשה בנקס בקרב העפלה לקרב תא ההדחות זוגות אשר יקבע את אלופות זוגות הנשים הראשונות של ה-WWE במסגרת אירוע תא ההדחות. שבוע לאחר מכן, קרוס הפסידה בקרב יחידים לרובי ריוט.
קריירת היאבקות מקצועית > WWE > כמעט גיבורת על (2021–היום)

באירוע הרויאל ראמבל, שנערך ב-31 בינואר, קרוס התחרתה בקרב הרויאל ראמבל המסורתי, כשנכנסה לקרב כמספר העשרים, אך הודחה על ידי כרמלה. מחודש מאי ליוני, קרוס יצאה למסע ניצחונות על פני שארלוט פלייר ואלופת הנשים של Raw, ריאה ריפלי. ב-21 ביוני בפרק של התוכנית Raw, קרוס הציגה דמות חדשה של גיבורת על העונה לשם הבמה ניקי A.S.H. (ראשי תיבות של: "כמעט גיבורת על"), כשכבר באותו הערב היא חברה לשורות אלכסה בליס וביחד הן ניצחו את ניה ג'קס ושיינה בייזלר בקרב העפלה לקרב הכסף בבנק של הנשים לאירוע כסף בבנק לאחר שניקי הצמידה את בייזלר. באירוע עצמו, שנערך ב-18 ביולי, ניקי A.S.H. ניצחה את אלכסה בליס, אסקה, ליב מורגן, נעמי, נטליה, טמינה וזלינה וגה וזכתה בקרב הכסף בבנק של הנשים, מה שהקנה לה חוזה לקרב על אליפות נשים לבחירתה. כבר בלילה שלאחר מכן בפרק של התוכנית Raw, היא פדתה את המזוודה על שארלוט פלייר וכתוצאה מכך זכתה באליפות הנשים של Raw, שהייתה אליפות היחידים הראשונה שלה ב-WWE. ב-26 ביולי בפרק של התוכנית Raw, היא הפסידה לאותה פלייר בקרב שאינו היה על חגורת האליפות של ניקי. שבוע לאחר מכן בתוכנית, והפעם בקרב על חגורת האליפות שלה, שהיה מסוג קרב ללא חוקים, ניקי A.S.H. הגנה בהצלחה על תוארה מול פלייר. ב-16 באוגוסט בפרק של התוכנית Raw, היא נחלה הפסד לריאה ריפלי בקרב שאינו היה על תוארה. באירוע סאמרסלאם, שנערך ב-21 באוגוסט, קרוס הפסידה את חגורת האליפות לשארלוט פלייר כתוצאה מהכנעה בקרב משולש אשר כלל בנוסף את ריאה ריפלי. ב-13 בספטמבר בפרק של התוכנית Raw, היא ניצחה בקרב יחידים את טמינה. שבוע לאחר מכן בתוכנית, ניקי A.S.H. ביחד עם ריאה ריפלי ניצחו את נטליה וטמינה וזכו באליפות זוגות הנשים של ה-WWE, שהייתה הזכייה השלישית שלה בתואר זה. ב-24 בספטמבר בפרק של התוכנית סמאקדאון, ניקי גברה על נטליה. ב-1 בנובמבר בפרק של התוכנית Raw, אלופות הזוגות נחלו הפסד לכרמלה והמלכה וגה בקרב שאינו היה על חגורות האליפות. שבועיים לאחר מכן בתוכנית, היא נחלה הפסד למלכה זלינה. ב-22 בנובמבר בפרק של התוכנית Raw, השתיים הפסידו את חגורות האליפות לכרמלה והמלכה זלינה. בקרב החוזר ביניהן שהתקיים ב-3 בינואר 2022, הן לא הצליחו להשיב אליהן את חגורות האליפות. שבוע לאחר מכן, ניקי A.S.H. תקפה את ריפלי ובכך הציוות בין השתיים הגיע לקיצו. קרב בין השתיים התקיים ב-31 בינואר בפרק של התוכנית Raw ובו ניקי הייתה בצד המפסיד. שבוע לאחר מכן, היא הפסידה לביאנקה בלאייר. ב-21 בפברואר, היא נחלה הפסד נוסף לריאה ריפלי. ב-26 בספטמבר, היא הפסידה לקנדיס לאריי.
חיים אישיים

ב-17 בינואר 2019, קרוס התחתנה עם המתאבק קיליאן דיין.
אליפויות והישגים

הישגים בארגון ההיאבקות Pro-Wrestling: EVE Championship
אליפות Pro-Wrestling: EVE Championship (שלוש פעמים)
הישגים במגזין ההיאבקות Pro Wrestling Illustrated – PWI
PWI דירג אותה במקום ה-18 מתוך 100 המתאבקות הטובות ביותר לשנת 2019
הישגים בארגון ההיאבקות World Wide Wrestling League – W3L
אליפות הנשים של W3L (פעם אחת)
הישגים בארגון ההיאבקות World Wrestling Entertainment – WWE
אליפות הנשים של Raw (פעם אחת)
אליפות זוגות הנשים של ה-WWE (3 פעמים)  - עם אלכסה בליס (2) וריאה ריפלי (1)
אליפות 24/7 של ה-WWE‏ (11 פעמים, אחרונה)
מחזיקת מזוודת "כסף בבנק" (2021)
הערות שוליים

↑  המחליפה של אלכסה בליס לקרב הכסף בבנק פורסמה
↑  WWE: ניקי A.S.H. ניצחה את שארלוט פלייר וזכתה באליפות הנשים של Raw
↑  ניקי קרוס וקיליאן דיין התחתנו
| זוכי קרב כסף בבנק |
| --- | --- | --- |
| גברים | אדג' (2005) • רוב ואן דאם (2006) • מר קנדי (2007) • CM פאנ' (2008 ו-2009) • ג'ק סוואגר (2010) • קיין (2010, סמאקדאון) • המיז (2010, Raw) • אלברטו דל ריו (2011, Raw) • דניאל בריאן (2011, סמאקדאון) • ג'ון סינה (2012, Raw) • דולף זיגלר (2012, סמאקדאון) • רנדי אורטון (2013, Raw) • דמיאן סנדאו (2013, סמאקדאון) • סת' רולינס (2014) • שיימוס (2015) • דין אמברוז (2016) • ברון קורבין (2017) • ברון סטרומן (2018) • ברוק לסנר (2019) • אוטיס (2020) • ביג אי (2021) • ת'יאורי (2022) • דמיאן פריסט (2023) • דרו מקינטייר (2024) |  |
| נשים | כרמלה (2017) • אלכסה בליס (2018) • ביילי (2019) • אסקה (2020) • ניקי A.S.H.‏ (2021) • ליב מורגן (2022) • איאו סקיי (2023) • טיפאני סטרטון (2024) |  |
קרוס מבצעת את מהלך ה-Swinging Neckbreaker באחד מהארגונים העצמאיים
סאן-פולן (גבינה)

| --- | --- |

 
 מאכלים
 סוג:  גבינה מחלב פרה, גבינה דחוסה לא מבושלת, גבינה צרפתייה, גבינה תעשייתית 
 אזור מוצא:  נורמנדי תחתית, נור-פה דה קאלה, ראוניון, לורן, ברטאן, Saint-Damase 
 מוצא:  צרפת 
 מרכיבים עיקריים:  חלב פרה 
 
סאן-פולן (בצרפתית: Saint-paulin) היא גבינה המוגדרת בחקיקה כגבינה דחוסה לא מבושלת למחצה, העשויה מחלב פרה, המשקל הממוצע של כיכר הוא 2 ק"ג.
צרפת > ייצור

הגבינה יוצרה במקור על ידי הנזירים הטראפיסטים של סאן-פולן, היא מיוצרת היום באופן תעשייתי על פני אזורים נרחבים מאוד כולל נורמנדי, ברטאן, לורן, ונור-פה דה קאלה. היא מיוצרת גם בקוויבק.
הצפון היה ונשאר מבחינה היסטורית האזור המרכזי של ייצור וצריכה של גבינת סאן פולן במשך 100 שנים. כיום מדובר בעיקר בחקלאים שמייצרים מחלב גולמי (לא מפוסטר) ומעדנים את הדרך המיושנת של הייצור. עם זאת, לגבינה הזו יש גם מוניטין תעשייתי.
צרפת > תצרוכת

הגבינה מיוצרת לאורך כל השנה ונצרכת באותה צורה. לעיתים ניתן להשוות אותה לפור סאלו.
נראה שהקליפה הצהובה-כתומה של הגבינה לפעמים אכילה ולפעמים בלתי אכילה בהתאם למקרה. זו של גבינה אותנטית אכילה על פי רוב. זו של גבינות אחרות (תעשייתיות או מחוץ לצרפת) לא אכילות לרוב.
קוויבק > ייצור

זוהי גבינה תעשייתית המעובדת על ידי מפעל גבינות "דמאפרו בסאן-דמאס. היא מיוצרת גם על ידי מפעל הגבינות OKA ומתיישנת במרתפים המקוריים של מנזר.
הערות שוליים

↑  Le Saint-paulin.
↑  Le saint-paulin Damafro.